
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14Ps/5/2026 8726200851 24. 03. 2026 JUDr. Marián Furman ECLI:SK:OSPP:2026:8726200851.2
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, v opatrovanskej veci: A. B., nar. XX.XX.XXXX, bytom Veľký Slavkov 136, 059 91, zastúpený procesným opatrovníkom: C. D. E., vyšší súdny úradník Okresného súdu Poprad, v konaní začatom na návrh: C. B., nar. XX.XX.XXXX, bytom F. G. XXX, XXX XX, právne zastúpená: JUDr. Peter Lindeman, advokát so sídlom Murgašova 86/1, Poprad o schválenie právneho úkonu, takto rozhodol: I. S c h v a ľ u j e právny úkon, ktorý v mene opatrovanca: A. B., nar. XX.XX.XXXX, bytom F. G. XXX, 059 91, (ďalej len „Darca“), urobil opatrovník: C. B., nar. XX.XX.XXXX, bytom F. G. XXX, 059 91, a to Darovaciu zmluvu uzavretú dňa 23.02.2026 medzi A. B., nar. XX.XX.XXXX a C. B. nar. XX.XX.XXXX ako Darcami na jednej strane a Obdarovanými: 1./ A. B., nar. XX.XX.XXXX, bytom F. G. XXX, 059 91 2./ H. B., nar. XX.XX.XXXX, bytom C. XXXX/XX, XXX XX I. 3./ C. B., nar. XX.XX.XXXX, bytom C. XXX, XXX XX A., na strane druhej, predmetom ktorej je bezodplatný prevod finančných prostriedkov vo výške 43 000,- EUR pre každého obdarovaného z majetku Darcov 1 až 3. II. Žiaden z účastníkov n e m á n á r o k na náhradu trov konania. odôvodnenie: 1. Podľa § 221 písm. a) zákona č. 160/2015 Z. z. Civilného sporového poriadku (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, resp. ich zástupcov, ktorí sa práva na podanie odvolania proti rozsudku vzdali do zápisnice súdu. 3. O trovách konania rozhodol v zmysle § 52 CMP. Poučenie: Proti tomuto rozsudku je prípustné odvolanie do 15 dní odo dňa jeho doručenia a to prostredníctvom tunajšieho súdu na Krajský súd v Prešove.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Ak odvolanie neobsahuje odvolacie dôvody alebo ak sú odvolacie dôvody nezrozumiteľné, súd vyzve odvolateľa na doplnenie odvolacích dôvodov. V odvolacom konaní možno uvádzať nové skutkové tvrdenia a predkladať nové dôkazné návrhy. Účastník, ktorý sa vzdal práva odvolania, účinné odvolanie voči rozsudku podať nemôže.

